<classify> Clatous Chota Chama, kiungo Mzambia maarufu kwa majina ya utani ya Triple C na Mwamba wa Lusaka, amesaini mkataba mpya wa miaka miwili kuendelea kuichezea klabu ya Simba. Kwa mujibu wa taarifa rasmi kutoka klabu ya Simba, baada ya kazi nzuri katika msimu wake wa kwanza, klabu hiyo imeridhika kumuongezea mkataba Chama. Mfungaji wa magoli ya mwisho ambayo yalitupeleka kwenye hatua ya makundi na robo fainali ya Ligi ya Mabingwa Afrika, Clatous Chota Chama Triple C bado yupo sana Msimbazi. Mwamba wa Lusaka ataendelea kuwa sehemu ya kikosi cha Mabingwa baada ya kusaini mkataba mpya wa miaka miwili, taarifa kutoka klabu ya Simba imeeleza. Chama anakuwa moja ya wachezaji anayeingia kwenye orodha ya wachezaji muhimu wa Simba ambao wameongezewa mikataba hivi karibuni. Wachezaji wengine ni kipa Aishi Manula, Erasto Nyoni, Shomari Kapombe, Mohammed Hussein Zimbwe Junior, kiungo Jonas Mkude, John Bocco na Meddie Kagere raia wa Rwanda. Na hiyo ni baada ya kazi nzuri msimu huu kwa pamoja na wenzao wakiiwezesha klabu kutetea ubingwa wa Ligi Kuu na kufika Robo Fainali ya Ligi ya Mabingwa Afrika ambako walitolewa na vigogo, TP Mazembe ya DRC. Pamoja na kuwaongezea mikataba wachezaji wake wa msimu uliopita, Simba SC pia imesaini wachezaji wapya watano ambao ni kipa Beno Kakolanya kutoka Yanga, beki Kennedy Wilson Juma kutoka Singida United za nyumbani, kiungo Msudan, Sharaf Eldin Shiboub Ali Abdalrahman na Wabrazil, beki Gerson Fraga Vieira na mshambuliaji Wilker Henrique da Silva. Mfungaji wa magoli ya mwisho ambayo yalitupeleka kwenye hatua ya makundi na robo fainali ya Ligi ya Mabingwa Afrika, Clatous Chota Chama Triple C bado yupo sana Msimbazi. Mwamba wa Lusaka ataendelea kuwa sehemu ya kikosi cha Mabingwa baada ya kusaini mkataba mpya wa miaka miwili. NguvuMoja A post shared by Simba Sports Club simbasctanzania on Jun 26, 2019 at 3:01am PDT  <topic>: MICHEZO 